钦定古今图书集成/明伦汇编/氏族典/第132卷 > 《廖用贤尚友录》 > 辛大德
## 钦定古今图书集成/明伦汇编/氏族典/第132卷 > 《廖用贤尚友录》 > 辛大德

按《隋书虞绰传》：“礼部尚书杨元感败后，籍没其家，妓
妾并入宫。帝因问之，元感平常时与何人交往，其妾
以虞绰对。帝怒，徙绰且末。绰至长安而亡，吏逮之急，
于是变姓名，自称吴卓，游东阳，抵信安令天水辛大
德，大德舍之。岁馀，绰与人争田相讼，有识绰者而告，
竟为吏所执，坐斩。大德为令，诛翦群盗，甚得民和。与”
绰俱为使者所执。会有诏，死罪得以击贼自效。信安
吏民诣使者，叩头曰：“辛君人命所悬，辛君若去，亦无
信安矣。”使者留之以讨贼，帝怒，斩使者，大德获全。